CELEX: E2019C0008
Language: sl
Date: 2019-02-06 00:00:00
Title: Delegirana odločba Nadzornega organa EFTE št. 8/19/COL z dne 6. februarja 2019 o spremembi seznama iz točke 39 dela 1.2 poglavja I Priloge I k Sporazumu o Evropskem gospodarskem prostoru, ki navaja mejne kontrolne točke na Islandiji in Norveškem, dogovorjene za veterinarske preglede živih živali in živalskih proizvodov iz tretjih držav („seznam mejnih kontrolnih točk na Islandiji in Norveškem“), ter o razveljavitvi Odločbe Nadzornega organa Efte št. 90/18/COL [2019/931]

6.6.2019   
            
            
               SL
            
            
               Uradni list Evropske unije
            
            
               L 148/30
            
         
      DELEGIRANA ODLOČBA NADZORNEGA ORGANA EFTE
      št. 8/19/COL
      z dne 6. februarja 2019
      o spremembi seznama iz točke 39 dela 1.2 poglavja I Priloge I k Sporazumu o Evropskem gospodarskem prostoru, ki navaja mejne kontrolne točke na Islandiji in Norveškem, dogovorjene za veterinarske preglede živih živali in živalskih proizvodov iz tretjih držav („seznam mejnih kontrolnih točk na Islandiji in Norveškem“), ter o razveljavitvi Odločbe Nadzornega organa Efte št. 90/18/COL [2019/931]
      NADZORNI ORGAN EFTE JE –
      ob upoštevanju točk 4(B)(1) in (3) ter točke 5(b) uvodnega dela poglavja I Priloge I k Sporazumu o Evropskem gospodarskem prostoru (v nadaljnjem besedilu: sporazum EGP),
      ob upoštevanju akta iz točke 4 dela 1.1 poglavja I Priloge I k Sporazumu EGP (Direktiva Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1)) (v nadaljnjem besedilu: Direktiva 97/78), kakor je bil spremenjen in prilagojen Sporazumu EGP s sektorskimi prilagoditvami iz Priloge I k navedenemu sporazumu, in zlasti člena 6(2) akta,
      ob upoštevanju akta iz točke 111 dela 1.2 poglavja I Priloge I k Sporazumu EGP (Odločba Komisije 2001/812/ES z dne 21. novembra 2001 o zahtevah za odobritev mejnih kontrolnih točk, odgovornih za veterinarske preglede proizvodov, ki so vneseni v Skupnost iz tretjih držav (2)), kakor je bil spremenjen, in zlasti člena 3(5) akta,
      kakor je bil prilagojen Sporazumu EGP s točko 4(d) Protokola 1 k Sporazumu EGP ter členom 1(2) in členom 3 Protokola 1 k Sporazumu o nadzornem organu in sodišču,
      ob upoštevanju naslednjega:
      Norveško ministrstvo za kmetijstvo in prehrano (v nadaljnjem besedilu: norveško ministrstvo) je z dopisom z dne 25. junija 2018 (dok. št. 919969) Nadzorni organ Efte (v nadaljnjem besedilu: Nadzorni organ) obvestilo o prošnji norveškega organa za varnost hrane (v nadaljnjem besedilu: NFSA) z dne 4. maja 2018 (dok. št. 919967) za odobritev novih objektov kontrolnega središča Solstrand v okviru mejne kontrolne točke v pristanišču Tromso (NO TOS 1), vključitev pakiranih ribiških proizvodov za prehrano ljudi brez temperaturnih zahtev (HC-NT(1)(2)(3)) med kategorije izdelkov, odobrene za navedeno kontrolno središče, in ustrezno spremembo seznama mejnih kontrolnih točk na Islandiji in Norveškem.
      V skladu s točko 4(B)(3) uvodnega dela poglavja I Priloge I k Sporazumu EGP je Nadzorni organ skupaj z direktoratom F GD SANTE med 10. in 12. decembrom 2018 opravil skupni inšpekcijski pregled kontrolnega središča Solstrand, da bi ocenil ustreznost in pripravljenost objektov in opreme za kategoriji proizvodov HC-T(FR)(1)(2)(3) in HC-NT(1)(2)(3). Nato sta Nadzorni organ in direktorat F GD SANTE 12. decembra 2018 podpisala skupno priporočilo, naj se novi objekti kontrolnega središča Solstrand odobrijo, pakirani ribiški proizvodi za prehrano ljudi brez temperaturnih zahtev (HC-NT(1)(2)(3)) pa vključijo med odobrene kategorije proizvodov (dok. št. 1043557). Kontrolno središče Solstrand bi zato moralo biti navedeno za kategoriji proizvodov HC-T(FR)(1)(2)(3) in HC-NT(1)(2)(3).
      Islandski organ za nadzor hrane in veterinarski nadzor (MAST) je z dopisom z dne 7. decembra 2018 (dok. št. 1042406) obvestil Nadzorni organ o zaprtju mejne kontrolne točke Akureyri (IS AKU l) in zaprosil, da se ta kontrolna točka črta s seznama mejnih kontrolnih točk na Islandiji in Norveškem.
      Norveško ministrstvo je z dopisom z dne 14. decembra 2018 (dok. št. 1043701) Nadzorni organ obvestilo, da je NFSA 10. decembra 2018 umaknil odobritev za mejno kontrolno točko v pristanišču Honningsvåg (NO HVG 1) (dok. št. 1043697 in 1043699), in zaprosilo, da se navedena kontrolna točka črta s seznama mejnih kontrolnih točk na Islandiji in Norveškem.
      Nadzorni organ v skladu z Direktivo 97/78/ES sestavi in objavi seznam odobrenih mejnih kontrolnih točk, ki se lahko naknadno spremeni ali dopolni, da se upoštevajo spremembe nacionalnih seznamov. Nadzorni organ je sedanji seznam odobrenih mejnih kontrolnih točk sprejel 11. oktobra 2018 z Odločbo št. 90/18/COL.
      Zato ima Nadzorni organ obveznost, da spremeni seznam mejnih kontrolnih točk na Islandiji in Norveškem ter objavi nov seznam, ki odraža zgoraj navedene spremembe v zvezi z mejno kontrolno točko Akureyri in mejno kontrolno točko v pristanišču Honningsvåg ter kontrolnim središčem Solstrand v okviru mejne kontrolne točke v pristanišču Tromso.
      Nadzorni organ je s svojo Odločbo št. 3/19/COL (dok. št. 1045585) predložil zadevo veterinarskemu in fitosanitarnemu odboru Efte, ki pomaga Nadzornemu organu. Odbor je z elektronsko pošto z dne 23., 25. in 30. januarja 2019 (dok. št. 1049988, 1050000 in 1050009) dal pozitivno mnenje glede predlaganih sprememb seznama v skladu s postopkom pregleda na podlagi člena 3(2) Sklepa Stalnega odbora držav Efte št. 3/2012/SC z dne 26. oktobra 2012. Zato so ukrepi v skladu z mnenjem odbora.
      V skladu s točko 6 Odločbe Nadzornega organa Efte št. 494/13/COL z dne 11. decembra 2013 se član kolegija, pristojen za veterinarske in fitosanitarne zadeve, pooblasti, da sprejme osnutke ukrepov, ki spreminjajo seznam mejnih kontrolnih točk na Islandiji in Norveškem, če so taki ukrepi v skladu z mnenjem veterinarskega in fitosanitarnega odbora Efte, ki pomaga Nadzornemu organu –
      SPREJEL NASLEDNJO ODLOČBO:
      
                  1.
               
               
                  Kategorije proizvodov, za katere je odobreno kontrolno središče Solstrand v okviru mejne kontrolne točke v pristanišču Tromso (NO TOS 1), se spremenijo na seznamu mejnih kontrolnih točk na Islandiji in Norveškem, da se poleg pakiranih zamrznjenih ribiških proizvodov za prehrano ljudi (HC-T(FR)(1)(2)(3)) vključijo pakirani ribiški proizvodi za prehrano ljudi brez temperaturnih zahtev (HC-NT(1)(2)(3)).
               
            
                  2.
               
               
                  Mejna kontrolna točka Akureyri in mejna kontrolna točka v pristanišču Honningsvåg (IS AKU l oziroma NO HVG 1) se črtata s seznama mejnih kontrolnih točk na Islandiji in Norveškem.
               
            
                  3.
               
               
                  Veterinarske preglede živih živali in živalskih proizvodov, ki prihajajo na Islandijo in Norveško iz tretjih držav, opravljajo pristojni državni organi na dogovorjenih mejnih kontrolnih točkah, ki so navedene v Prilogi k tej odločbi.
               
            
                  4.
               
               
                  Odločba Nadzornega organa Efte št. 90/18/COL z dne 11. oktobra 2018 se razveljavi in nadomesti s to odločbo.
               
            
                  5.
               
               
                  Ta odločba začne veljati na dan podpisa.
               
            
                  6.
               
               
                  Ta odločba je naslovljena na Islandijo in Norveško.
               
            
                  7.
               
               
                  Ta odločba je verodostojna v angleškem jeziku.
               
            
         Za Nadzorni organ Efte na podlagi Odločbe o prenosu pooblastil št. 494/13/COL,
         
            Högni S. KRISTJÁNSSON
            
               Odgovorni član kolegija
            
         
         
            Carstena ZATSCHLER
            
               Sopodpisan kot direktor za
            
            
               pravne in izvršilne zadeve
            
         
      
      
         (1)  UL L 24, 30.1.1998, str. 9.
      
         (2)  UL L 306, 23.11.2001, str. 28.
   
   
      
         PRILOGA
         
            SEZNAM DOGOVORJENIH MEJNIH KONTROLNIH TOČK
         
         Država: Islandija
         
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     Hafnarfjörður
                  
                  
                     IS HAF 1
                  
                  
                     P
                  
                  
                      
                  
                  
                     HC(1)(2)(3), NHC-NT(2)(6)(16)
                  
                  
                      
                  
               
                     Letališče Keflavík
                  
                  
                     IS KEF 4
                  
                  
                     A
                  
                  
                      
                  
                  
                     HC(2), NHC(2)
                  
                  
                     O(15)
                  
               
                     Reykjavík Eimskip
                  
                  
                     IS REY 1a
                  
                  
                     P
                  
                  
                      
                  
                  
                     HC(2), NHC(2)
                  
                  
                      
                  
               
                     Reykjavík Samskip
                  
                  
                     IS REY 1b
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(1)(2)(3), NHC-NT(2)(6)(16)
                  
                  
                      
                  
               
                     Þorlákshöfn
                  
                  
                     IS THH1
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(6), NHC-NT(6)
                  
                  
                      
                  
               Država: Norveška
         
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     Borg
                  
                  
                     NO BRG 1
                  
                  
                     P
                  
                  
                      
                  
                  
                     HC (2), NHC(2)
                  
                  
                     E(7)
                  
               
                     Båtsfjord
                  
                  
                     NO BJF 1
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Egersund
                  
                  
                     NO EGE 1
                  
                  
                     P
                  
                  
                      
                  
                  
                     HC-NT(6), NHC-NT(6)(16)
                  
                  
                      
                  
               
                     Hammerfest
                  
                  
                     NO HFT 1
                  
                  
                     P
                  
                  
                     Rypefjord
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Kirkenes
                  
                  
                     NO KKN 1
                  
                  
                     P
                  
                  
                      
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Kristiansund
                  
                  
                     NO KSU 1
                  
                  
                     P
                  
                  
                     Kristiansund
                  
                  
                     HC-T(FR)(1)(2)(3), NHC-T(FR)(2)(3) HC-NT(6), NHC-NT(6)
                  
                  
                      
                  
               
                     Larvik
                  
                  
                     NO LAR 1
                  
                  
                     P
                  
                  
                      
                  
                  
                     HC(2)
                  
                  
                      
                  
               
                     Måløy
                  
                  
                     NO MAY 1
                  
                  
                     P
                  
                  
                     Gotteberg
                  
                  
                     HC-T(FR)(1)(2)(3), NHC-T(FR)(2)(3)
                  
                  
                      
                  
               
                     Oslo
                  
                  
                     NO OSL 1
                  
                  
                     P
                  
                  
                      
                  
                  
                     HC(2), NHC(2)
                  
                  
                      
                  
               
                     Oslo
                  
                  
                     NO OSL 4
                  
                  
                     A
                  
                  
                      
                  
                  
                     HC(2), NHC(2)
                  
                  
                     U, E, O
                  
               
                     Sortland
                  
                  
                     NO SLX 1
                  
                  
                     P
                  
                  
                     Sortland
                  
                  
                     HC-T(FR)(1)(2)(3)
                  
                  
                      
                  
               
                     Storskog
                  
                  
                     NO STS 3
                  
                  
                     R
                  
                  
                      
                  
                  
                     HC, NHC
                  
                  
                     U, E, O
                  
               
                     Tromsø
                  
                  
                     NO TOS 1
                  
                  
                     P
                  
                  
                     Bukta
                  
                  
                     HC-T(FR)(1)(2)(3)
                  
                  
                      
                  
               
                      
                  
                  
                      
                  
                  
                      
                  
                  
                     Solstrand
                  
                  
                     HC-T(FR)(1)(2)(3), HC-NT(1)(2)(3)
                  
                  
                      
                  
               
                     Ålesund
                  
                  
                     NO AES 1
                  
                  
                     P
                  
                  
                     Breivika
                  
                  
                     HC-T(FR)(1)(2)(3), NHC-T(FR)(2)(3)
                  
                  
                      
                  
               
                      
                  
                  
                      
                  
                  
                      
                  
                  
                     Skutvik
                  
                  
                     HC-T(1)(2)(3), HC-NT(6), NHC-T(FR) (2)(3), NHC-NT(6)
                  
                  
                      
                  
               
                     
                                 1
                              
                              
                                 =
                              
                              
                                 Ime
                              
                           
                                 2
                              
                              
                                 =
                              
                              
                                 Oznaka TRACES
                              
                           
                                 3
                              
                              
                                 =
                              
                              
                                 Tip
                                 
                                             A
                                          
                                          
                                             =
                                          
                                          
                                             letališče
                                          
                                       
                                             F
                                          
                                          
                                             =
                                          
                                          
                                             železnica
                                          
                                       
                                             P
                                          
                                          
                                             =
                                          
                                          
                                             pristanišče
                                          
                                       
                                             R
                                          
                                          
                                             =
                                          
                                          
                                             cesta
                                          
                                       
                           
                                 4
                              
                              
                                 =
                              
                              
                                 Kontrolno središče
                              
                           
                                 5
                              
                              
                                 =
                              
                              
                                 Proizvodi
                                 
                                             HC
                                          
                                          
                                             =
                                          
                                          
                                             vsi proizvodi za prehrano ljudi
                                          
                                       
                                             NHC
                                          
                                          
                                             =
                                          
                                          
                                             drugi proizvodi
                                          
                                       
                                             NT
                                          
                                          
                                             =
                                          
                                          
                                             brez temperaturnih zahtev
                                          
                                       
                                             T
                                          
                                          
                                             =
                                          
                                          
                                             zamrznjeni/ohlajeni proizvodi
                                          
                                       
                                             T(FR)
                                          
                                          
                                             =
                                          
                                          
                                             zamrznjeni proizvodi
                                          
                                       
                                             T(CH)
                                          
                                          
                                             =
                                          
                                          
                                             ohlajeni proizvodi
                                          
                                       
                           
                                 6
                              
                              
                                 =
                              
                              
                                 Žive živali
                                 
                                             U
                                          
                                          
                                             =
                                          
                                          
                                             kopitarji: govedo, prašiči, ovce, koze, divji in domači enoprsti kopitarji
                                          
                                       
                                             E
                                          
                                          
                                             =
                                          
                                          
                                             registrirani kopitarji, kakor so opredeljeni v Direktivi Sveta 90/426/EGS
                                          
                                       
                                             O
                                          
                                          
                                             =
                                          
                                          
                                             ostale živali
                                          
                                       
                           
                                 5–6
                              
                              
                                 =
                              
                              
                                 Posebne opombe
                              
                           
                                 (1)
                              
                              
                                 =
                              
                              
                                 preverjanje v skladu z zahtevami Odločbe Komisije 93/352/EGS z namenom izvrševanja člena 19(3) Direktive 97/78/ES
                              
                           
                                 (2)
                              
                              
                                 =
                              
                              
                                 samo pakirani proizvodi
                              
                           
                                 (3)
                              
                              
                                 =
                              
                              
                                 samo ribiški proizvodi
                              
                           
                                 (4)
                              
                              
                                 =
                              
                              
                                 samo živalske beljakovine
                              
                           
                                 (5)
                              
                              
                                 =
                              
                              
                                 samo kožuh in koža
                              
                           
                                 (6)
                              
                              
                                 =
                              
                              
                                 samo tekoče maščobe, olja in ribja olja
                              
                           
                                 (7)
                              
                              
                                 =
                              
                              
                                 islandski poniji (samo od aprila do oktobra)
                              
                           
                                 (8)
                              
                              
                                 =
                              
                              
                                 samo enoprsti kopitarji
                              
                           
                                 (9)
                              
                              
                                 =
                              
                              
                                 samo tropske ribe
                              
                           
                                 (10)
                              
                              
                                 =
                              
                              
                                 samo mačke, psi, glodavci, lagomorfi, žive ribe, plazilci in druge ptice razen ratitov
                              
                           
                                 (11)
                              
                              
                                 =
                              
                              
                                 samo krma v razsutem stanju
                              
                           
                                 (12)
                              
                              
                                 =
                              
                              
                                 za (U) v primeru enoprstih kopitarjev, samo tisti, namenjeni v živalski vrt, ter za (O) samo dan stari piščanci, ribe, psi, mačke, žuželke ali druge živali, namenjene v živalski vrt
                              
                           
                                 (13)
                              
                              
                                 =
                              
                              
                                 Nagylak HU: mejna kontrolna točka (za proizvode) in mejni prehod (za žive živali) na madžarsko-romunski meji, za katero veljajo prehodni ukrepi, kakor so bili izpogajani in določeni v Pogodbi o pristopu, tako za proizvode kot za žive živali. Glej Odločbo Komisije 2003/630/ES.
                              
                           
                                 (14)
                              
                              
                                 =
                              
                              
                                 določeno za tranzit preko Evropske skupnosti za pošiljke nekaterih proizvodov živalskega izvora za prehrano ljudi, ki prihajajo v Rusijo ali iz nje po posebnih postopkih, predvidenih v ustrezni zakonodaji Skupnosti
                              
                           
                                 (15)
                              
                              
                                 =
                              
                              
                                 samo živali iz akvakulture
                              
                           
                                 (16)
                              
                              
                                 =
                              
                              
                                 samo ribja moka